
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός πλαισίου ελάχιστων προδιαγραφών λει¬ 
τουργίας Κοινωνικών Ξενώνων Βραχυχρόνιας Φι¬ 
λοξενίας. 1 

Καθορισμός πλαισίου ελάχιστων προδιαγραφών λει¬ 
τουργίας Ανοικτών Κέντρων Ημέρας Αστέγων... 2 
Αναστολή λειτουργίας του Παραρτήματος ΙΚΑ ΕΤΑΜ 
Σκιάθου και μεταφορά των αρμοδιοτήτων επί της 
ασφαλιστικής του περιοχής στο Περιφερειακό 

Υποκ/μα ΙΚΑ-ΕΤΑΜ Βόλου. 3 

Αναστολή λειτουργίας του Παραρτήματος ΙΚΑ ΕΤΑΜ 
Σκοπέλου και μεταφορά των αρμοδιοτήτων επί 
της ασφαλιστικής του περιοχής στο Περιφερει¬ 
ακό Υποκ/μα ΙΚΑ-ΕΤΑΜ Βόλου. 4 

Αναστολή λειτουργίας του Παραρτήματος ΙΚΑ ΕΤΑΜ 
Καρύστου και μεταφορά των αρμοδιοτήτων επί της 
ασφαλιστικής του περιοχής στο Τοπικό Υποκ/μα 
ΙΚΑ-ΕΤΑΜ Ραφήνας. 5 


ΑΠΟΦΑΣΕΙ Σ 

Αριθμ. Δ28ΟΙΚ.37401/3462 (1) 


Καθορισμός πλαισίου ελάχιστων προδιαγραφών λει¬ 
τουργίας Κοινωνικών Ξενώνων Βραχυχρόνιας Φιλο¬ 
ξενίας. 

Ο ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη : 

1. Το Π.Δ. 63/2005 (ΦΕΚ 98/2005 τ. Α') «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

2. Τις διατάξεις του Ν. 2646/98 (ΦΕΚ 236/1998 τ. Α') 
«Ανάπτυξη του Εθνικού Συστήματος Κοινωνικής Φρο¬ 
ντίδας και άλλες διατάξεις». 

3. Τη διάταξη του άρθρου 75 παρ. Ι.ε περ. 2 και 3 του 
Ν. 3463/2006 (ΦΕΚ 114/2006 τ. Α') «Κύρωση του Κώδικα 
Δήμων και Κοινοτήτων», όπως αυτός ισχύει τροποποιηθείς. 

4. Τη διάταξη του άρθρου 43 του Ν. 4025/2011 (ΦΕΚ 
228/τ. Α') «Ανασυγκρότηση Φορέων Κοινωνικής Αλλη¬ 
λεγγύης ,Κέντρα Αποκατάστασης, Αναδιάρθρωση Ε.Σ.Υ. 
και άλλες διατάξεις». 


5. Τις διατάξεις των άρθρων 9 και 29 του Ν. 4052/2012 
(ΦΕΚ 41/2012 τ. Α') «Νόμος αρμοδιότητας Υπουργείων 
Υγείας και Κοινωνικής Αλληλεγγύης και Εργασίας και 
Κοινωνικής Ασφάλισης για εφαρμογή του νόμου «Εγκρι¬ 
ση των Σχεδίων Χρηματοδοτικής Διευκόλυνσης μεταξύ 
του Ευρωπαϊκού Ταμείου Χρηματοπιστωτικής Σταθε¬ 
ρότητας (Ε.Τ.Χ.Σ.), της Ελληνικής Δημοκρατίας και της 
Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδας 
και άλλες επείγουσες διατάξεις για τη μείωση του δη¬ 
μοσίου χρέους και τη διάσωση της εθνικής οικονομίας» 
και άλλες διατάξεις». 

6. Τον Κανονισμό (ΕΚ) αριθ. 852/2004 του Ευρωπαϊκού 
Κοινοβουλίου και του Συμβουλίου της 29ης Απριλίου 
2004 για την υγιεινή των τροφίμων και τις τροποποι¬ 
ήσεις αυτού. 

7. Τον Α.Ν. 2520/1940 (Φ.Ε.Κ 273/40 τ. Α') «περί Υγει¬ 
ονομικών Διατάξεων» όπως συμπληρώθηκε και τροπο¬ 
ποιήθηκε μεταγενέστερα. 

8. Την υπ’ αρ. Γ1/9900(ΦΕΚ 1266 τ. Β'/3-12-74) Υ.Α. «Περί 
υποχρεωτικής κατασκευής αποχωρητηρίων». 

9. Την υπ’ αρ. ΔΥΓ2/Γ.Π/οικ.38295/07 (ΦΕΚ 630/07 
τ. Β') Κ.Υ.Α. με την οποία τροποποιήθηκε η Κ.Υ.Α. Υ2/ 
ΟΙΚ. 2600/2001 (ΦΕΚ 892/01/τ. Β') «Ποιότητα του νερού 
ανθρώπινης κατανάλωσης» σε συμμόρφωση προς την 
οδηγία 98/83/ΕΚ του Συμβουλίου της Ε.Ε. 

10. Την υπ’ αρ. ΔΙΑΔΠ /Φ.Α.3.1/21220/4-11-2011 Κ.Υ.Α. (ΦΕΚ 
2496/τ. Β') «Απλούστευση διαδικασίας έκδοσης άδειας 
ίδρυσης και λειτουργίας Καταστήματος Υγειονομικού 
Ενδιαφέροντος, Θεάτρου και Κινηματογράφου». 

11. Την υπ’ αρ. Γ.Υ 39 α/2-4-12 (ΦΕΚ 1002/τ. Β') Υ.Α. 
«Ρυθμίσεις που αφορούν τον περιορισμό λοιμωδών Νο¬ 
σημάτων». 

12. Την υπ’ αρ. Υ1γ/ΓΠ/οικ.96967 (ΦΕΚ 2718 τ. Β'/ 
2-10-2012) Υ.Α. «Υγειονομικοί όροι και προϋποθέσεις λει¬ 
τουργίας επιχειρήσεων τροφίμων και ποτών και άλλες 
διατάξεις». 

13. Την υπ’ αρ. Υ1γ/Γ.Π/οικ.35797(ΦΕΚ1199/τ. Β'/11-4-2012) 
Υ.Α. «Πιστοποιητικό υγείας εργαζομένων σε επιχειρήσεις 
υγειονομικού ενδιαφέροντος». 

14. Το Π.Δ. 119/2013(ΦΕΚ 153/2013 τ. Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ 153/2013 τ. Α'). 

15. Την υπ’ αρ. 22365/97/05-07-2013 (ΦΕΚ1667/2013 τ. Β') 
απόφαση «Καθορισμός αρμοδιοτήτων Υφυπουργού Ερ¬ 
γασίας, Κοινωνικής Ασφάλισης και Πρόνοιας Βασιλείου 
Κεγκέρογλου». 

16. Το υπ’ αρ. 100466/2012 έγγραφο της Γ.Γ. Δημόσιας 
Υγείας «Θέσπιση Υγειονομικών όρων λειτουργίας για 
την έκδοση Κ.Υ.Α. λειτουργίας Κοινωνικών Ξενώνων και 
Ανοικτών Κέντρων Ημέρας Αστέγων». 

17. Την ανάγκη λειτουργίας Κοινωνικών Ξενώνων Βρα¬ 
χυχρόνιας Φιλοξενίας με σκοπό την υποδοχή, προσωρι¬ 
νή φιλοξενία και επανένταξη ατόμων ή οικογενειών που 
αντιμετωπίζουν άμεσο πρόβλημα στέγασης, στερούνται 
οικονομικών και κοινωνικών πόρων για εξασφάλιση χώ¬ 
ρου διαμονής και των βασικών μέσων επιβίωσης και 
ταυτόχρονα βρίσκονται σε κατάσταση έκτακτης κοι¬ 
νωνικής ανάγκης ή κρίσης και διατρέχουν αυξημένο 
κίνδυνο βλάβης. 

18. Την ανάγκη θέσπισης πλαισίου προδιαγραφών λει¬ 
τουργίας των ανωτέρω δομών, αποφασίζουμε: 

Τον καθορισμό πλαισίου ελάχιστων προδιαγραφών 
για τη λειτουργία Κοινωνικών Ξενώνων Βραχυχρόνιας 
Φιλοξενίας σύμφωνα με τα ακόλουθα: 

Α) ΟΜΑΔΑ ΣΤΟΧΟΣ 

Γενική ομάδα στόχος εξυπηρετούμενων: 
Αυτοεξυπηρετούμενα πλήρως, ενήλικα άτομα, ζευ¬ 
γάρια, μονογονεϊκές οικογένειες και οικογένειες με τα 
ανήλικα παιδιά τους που στερούνται στέγης και διαβιούν 
σε δημόσιους ή εξωτερικούς χώρους ή διανυκτερεύουν 
σε ξενώνες ύπνου ή διαμένουν σε ακατάλληλους και 
επισφαλείς χώρους, που δεν διαθέτουν ιδιόκτητη στέγη, 
στερούνται παντελώς των απαραίτητων οικονομικών 
πόρων και οικογενειακών, συγγενικών και κοινωνικών 
σχέσεων για την κάλυψη των αναγκών στέγασης και 
επιβίωσης τους, βρίσκονται σε έκτακτη κατάσταση ή 
κρίση και διατρέχουν αυξημένο κίνδυνο βλάβης με από¬ 
λυτη προτεραιότητα: 

ο Σε όσους διανυκτερεύουν στο δρόμο ή σε ξενώνες 
ύπνου 

ο Σε γυναίκες αρχηγούς οικογένειας με ανήλικα παιδιά 
ο Σε άτομα, ζευγάρια και οικογένειες με τα ανήλικα 
παιδιά τους σε κατάσταση εκτάκτου ανάγκης λόγω 
έκτακτης απώλειας στέγης και οικονομικών πόρων 
ο Κατ’ εξαίρεση, σε μετανοσοκομειακούς πλήρως αυ- 
τοεξυπηρετούμενους ασθενείς με ιατρικά προσδιορι¬ 
σμένο χρόνο ολοκλήρωσης της αποθεραπείας τους ή 
άτομα πλήρως αυτοεξυπηρετούμενα που ακολουθούν 
αποδεδειγμένα ιατρική θεραπεία ως εξωτερικοί ασθε¬ 
νείς σε νοσηλευτικό ίδρυμα ή/και οι συνοδοί τους, με 
μόνιμη διαμονή εκτός των ευρύτερων γεωγραφικών 
ορίων που βρίσκεται το νοσηλευτικό ίδρυμα, που δεν 
χρήζουν ειδικής ή αυξημένης νοσηλευτικής περίθαλψης 
και δεν διατρέχουν οι ίδιοι, ούτε θέτουν τους λοιπούς 
φιλοξενούμενους σε κίνδυνο. 

Β) ΠΡΟΫΠΟΘΕΣΕΙΣ ΦΙΛΟΞΕΝΙΑΣ 
Τ α άτομα που παραπέμπονται για φιλοξενία πρέπει: 
ο Να εμπίπτουν στην ομάδα στόχο που περιγράφεται 
ανωτέρω 

ο Να αποδέχονται τον εσωτερικό κανονισμό λειτουρ¬ 
γίας με έγγραφη δήλωσή τους 
ο Να μην κάνουν χρήση παράνομων και εξαρτησιο- 
γόνων ουσιών 

ο Να μην πάσχουν από βαρύ ή άλλο νόσημα που 
χρήζει ειδικής ιατρικής ή νοσηλευτικής και θεραπευτι¬ 


κής αγωγής ή αυξημένης νοσηλευτικής φροντίδας για 
χρόνιες παθήσεις 

ο Να μην πάσχουν από μεταδιδόμενο νόσημα που 
σύμφωνα με ιατρική γνωμάτευση καθιστά αδύνατη ή 
επισφαλή τη συμβίωση με άλλα άτομα 

ο Να μην πάσχουν από ψυχική διαταραχή που να 
χρήζει αυξημένης ή ειδικής φροντίδας και να δύνανται 
να συμβιώσουν με ασφάλεια με άλλα άτομα 

ο Να μην έχουν φιλοξενηθεί σε άλλο Κοινωνικό Ξενώ¬ 
να Βραχυχρόνιας Φιλοξενίας για διάστημα τουλάχιστον 
ενός έτους από την τελευταία έξοδό τους από αυτόν 

Γ) ΔΙΑΧΕΙΡΙΣΗ ΑΙΤΗΜΑΤΩΝ ΣΤΕΓΑΣΗΣ 

Την αρμοδιότητα για τη διαχείριση (καταγραφή, πα¬ 
ρακολούθηση και παραπομπή) των αιτημάτων στέγασης 
στους Κοινωνικούς Ξενώνες Βραχυχρόνιας Φιλοξενίας 
φέρουν οι κατά τόπο αρμόδιες Κοινωνικές Υπηρεσίες 
των Δήμων. Η παραπομπή σε Ξενώνα γίνεται κατόπιν 
έκθεσης κοινωνικής έρευνας των ανωτέρω Υπηρεσιών. 

Δ) ΟΡΓΑΝΩΣΗ, ΛΕΙΤΟΥΡΓΙΑ ΚΑΙ ΔΟΜΗ ΚΟΙΝΩΝΙΚΟΥ 
ΞΕΝΩΝΑ ΒΡΑΧΥΧΡΟΝΙΑΣ ΦΙΛΟΞΕΝΙΑΣ 

1. Φορείς Υλοποίησης 

Φορείς υλοποίησης των Κοινωνικών Ξενώνων Βραχυ¬ 
χρόνιας Φιλοξενίας μπορούν να είναι: 

• Δήμοι, Δημοτικά ΝΠΔΔ ή Κοινωφελείς Επιχειρήσεις 
των Δήμων 

• ΝΠΔΔ παροχής υπηρεσιών κοινωνικής φροντίδας 
ή ΝΠΙΔ μη κερδοσκοπικού χαρακτήρα πιστοποιημένα 
σύμφωνα με τις διατάξεις του άρθρου 5 του Ν. 2646/98 

2. Δυναμικότητα 

Η συνολική δυναμικότητα κάθε Κοινωνικού Ξενώνα 
Βραχυχρόνιας Φιλοξενίας δεν μπορεί να υπερβαίνει τα 
80 άτομα. 

3. Λειτουργία 

3.α. Διάρκεια Παραμονής 

Η φιλοξενία στους Κοινωνικούς Ξενώνες Βραχυχρό¬ 
νιας Φιλοξενίας είναι προσανατολισμένη στο να στη¬ 
ρίξει τους άστεγους να προχωρήσουν σε ανεξάρτητες 
μορφές στέγασης. Στοχεύει, δηλαδή, να προσφέρει ένα 
ενδιάμεσο βήμα προς την εύρεση οριστικών και μακρο¬ 
πρόθεσμων λύσεων και σε κάθε περίπτωση έχει από 
βραχύ έως μεσοπρόθεσμο ορίζοντα μέχρι 6 μήνες κατ’ 
ανώτατο όριο. 

Δυνατότητα παράτασης δίνεται μόνο με ειδικά αι¬ 
τιολογημένη έκθεση του επιστημονικά υπευθύνου της 
δομής και για ορισμένο χρονικό διάστημα, κατόπιν εξα- 
τομικευμένης εκτίμησης αναγκών και με στόχο τη δια¬ 
σφάλιση της επιτυχούς ολοκλήρωσης των εν εξελίξει 
διαδικασιών αυτονόμησης του φιλοξενούμενου. 

3.β. Σίτιση 

Σε κάθε Κοινωνικό Ξενώνα Βραχυχρόνιας Φιλοξενίας 
διασφαλίζεται η παροχή των βασικών ημερήσιων γευ¬ 
μάτων των φιλοξενούμενων (πρωινό, γεύμα και δείπνο). 
Ειδική μέριμνα λαμβάνεται στις περιπτώσεις φιλοξενίας 
παιδιών και ατόμων με προβλήματα υγείας ή ιδιαίτερες 
διατροφικές συνήθειες. 

Η σίτιση προσφέρεται από τον ίδιο το φορέα υλο¬ 
ποίησης με την παρασκευή του συνόλου των γευμάτων 
εντός του Ξενώνα και με τη συμμετοχή των φιλοξενού¬ 
μενων, υπό την προϋπόθεση της ύπαρξης κατάλληλης 
υποδομής. Σε αντίθετη περίπτωση η σίτιση παρέχεται 
από εξωτερικό φορέα (υπεργολάβο) με άδεια λειτουρ¬ 
γίας, μέσω 03ΐθπη9 ή μέσω διάθεσης κουπονιών για 
αγορά τροφίμων ή γευμάτων από συμβεβλημένα κέντρα 

εστίασης, ο οποίος θα αναλαμβάνει τη σχετική υποχρέ¬ 
ωση με ξεχωριστή συμφωνία με τον φορέα υλοποίησης. 
Σε περίπτωση επιλογής εξωτερικού φορέα, θεωρείται 
προτιμότερη η επιλογή συνεργασίας με Κοινωνικό Συ¬ 
νεταιρισμό Περιορισμένης Ευθύνης ή Κοινωνική Συνε¬ 
ταιριστική Επιχείρηση. 

3.γ. Διοικητική οργάνωση 

• Συντάσσεται Εσωτερικός Κανονισμός Λειτουργίας, 
ο οποίος να περιλαμβάνει όλα τα θέματα αναφορικά 
με την οργάνωση λειτουργίας του Ξενώνα, ιδίως δε τα 
σχετικά με: 

ο τις διαδικασίες εισαγωγής και τα απαιτούμενα δι- 
καιολογητικά, καθώς και τις διαδικασίες αποχώρησης 
ή αποβολής των φιλοξενούμενων 
ο τα δικαιώματα και τις υποχρεώσεις των φιλοξε- 
νουμένων 

ο τη μεθοδολογία οργάνωσης της παροχής των υπη¬ 
ρεσιών με έμφαση στο σεβασμό των δικαιωμάτων και 
των ιδιαίτερων αναγκών κάθε φιλοξενούμενου, καθώς και 
στη συμμετοχή τους στις δραστηριότητες του Ξενώνα 
ο τα καθήκοντα του απασχολούμενου προσωπικού 
ο τις διαδικασίες αξιολόγησης της πορείας αυτονόμη¬ 
σης των φιλοξενούμενων, συμπεριλαμβανομένου του στα¬ 
δίου μεταπαρακολούθησης του φιλοξενούμενου κατόπιν 
της αυτονόμησής του από τον ξενώνα, η διάρκεια του 
οποίου κυμαίνεται κατ' εκτίμηση από τρεις έως έξι μήνες 
ο τις διαδικασίες τήρησης αρχείου και ατομικών φα¬ 
κέλων των φιλοξενουμένων σε συμμόρφωση με τα προ- 
βλεπόμενα στο Ν. 2472/97 

ο τις διαδικασίες διοικητικής και οικονομικής οργά¬ 
νωσης του Ξενώνα 

ο τη διασύνδεση του Ξενώνα με φορείς παροχής υπηρε¬ 
σιών ψυχολογικής υποστήριξης, υγείας, πρόνοιας, εκπαί¬ 
δευσης, κατάρτισης και προώθησης στην αγορά εργασίας 
ο την προσέλκυση εθελοντών και φοιτητών σε πρακτι¬ 
κή άσκηση, καθώς και για τη σύνδεση με την κοινότητα 
ο την αξιοποίηση των παρεχόμενων πόρων για τη 
λειτουργία του Ξενώνα, συμπεριλαμβανομένης της προ¬ 
σέλκυσης πόρων από δωρεές 

• Συντάσσεται ατομικό συμφωνητικό με κάθε επω¬ 
φελούμενο, που δεσμεύει τα συμβαλλόμενα μέρη ως 
προς την τήρηση των όρων φιλοξενίας. Στο ατομικό 
συμφωνητικό περιγράφεται και ο τρόπος συμμετοχής 
του φιλοξενούμενου στις δραστηριότητες του Ξενώνα. 

• Εκπονείται ατομικό σχέδιο κοινωνικής επανένταξης, 
το οποίο περιλαμβάνει υποχρεωτικά τις διαδικασίες 
διασύνδεσης με συγκεκριμένους φορείς παροχής υπη¬ 
ρεσιών ψυχολογικής υποστήριξης, υγείας, πρόνοιας, 
εκπαίδευσης, κατάρτισης και προώθησης στην αγορά 
εργασίας, με στόχο την αυτονόμησή του, καθώς και 
τις διαδικασίες μεταπαρακολούθησης. Η εκπόνηση ή 
τροποποίηση του ατομικού σχεδίου κοινωνικής επανέ¬ 
νταξης γίνεται σε συνεργασία με τον φιλοξενούμενο. 
Ανά δύο μήνες συντάσσεται έκθεση αξιολόγησης της 
πορείας αυτονόμησης του φιλοξενούμενου, σύμφωνα 
με το καταρτισθέν σχέδιο. 

3.δ. Στελέχωση 

Ο Κοινωνικός Ξενώνας Βραχυχρόνιας Φιλοξενίας στε¬ 
λεχώνεται από τις παρακάτω ειδικότητες: 
Επιστημονικό Προσωπικό: 

•Ένας Κοινωνικός Λειτουργός ανά 15-20 φιλοξενούμε¬ 
νους, από τους οποίους ένας ορίζεται ως Επιστημονικά 
Υπεύθυνος της δομής 


• Ένας Νοσηλευτής 

Υποστηρικτικό Προσωπικό: 

• Ένας Υπάλληλος Γενικών Καθηκόντων ανά 25 φι¬ 
λοξενούμενους 

• Ένας Μάγειρας, με την προϋπόθεση της ύπαρξης 
κατάλληλης υποδομής, ο οποίος φέρει Πιστοποιητικό 
Υγείας ως χειριστής τροφίμων σύμφωνα με την ισχύ- 
ουσα νομοθεσία 

• Υπηρεσία Φύλαξης (τουλάχιστον για τις νυχτερινές 
ώρες) 

• Υπηρεσία Καθαριότητας 

Διοικητικό Προσωπικό 

• 1 Διοικητικός/Οικονομικός Υπεύθυνος 

Η παροχή υπηρεσιών ψυχολογικής στήριξης, ιατρικής 
φροντίδας, κατάρτισης, εκπαίδευσης και προώθησης 
στην αγορά εργασίας γίνεται μέσω διασύνδεσης με 
αρμόδιες Υπηρεσίες, καθώς και με τη συνδρομή εθε¬ 
λοντών. 

Στις καθημερινές δραστηριότητες του Ξενώνα, όπως 
η καθαριότητα, οι φιλοξενούμενοι συμμετέχουν εκ πε¬ 
ριτροπής. 

Ε) ΚΤΙΡΙΑΚΕΣ ΠΡΟΔΙΑΓΡΑΦΕΣ 

1. Νομιμότητα κτιρίου: 

α) Να εφαρμόζονται οι διατάξεις του Νέου Οικοδομι¬ 
κού Κανονισμού (Ν. 4067/12 ΦΕΚ 79/τ. Α') 

β) Να υπάρχει προσβασιμότητα και εξυπηρέτηση ατό¬ 
μων με αναπηρία ή εμποδιζόμενων ατόμων σύμφωνα με 
το άρθρο 26 του (Ν. 4067/12 ΦΕΚ 79/τ. Α'). 

2. Πυρασφάλεια: 

Να εφαρμόζονται τα προβλεπόμενα στον ισχύοντα 
«Κανονισμό Πυροπροστασίας Κτιρίων». 

3. Χώροι κύριας χρήσης, φυσικός φωτισμός και αε¬ 
ρισμός: 

α) Απαιτείται η ύπαρξη αντιγράφου οικοδομικής 
άδειας και σχεδιαγραμμάτων του οικήματος εις τρι- 
πλούν, υπογεγραμμένα από Μηχανικό, από τα οποία να 
προκύπτει ότι ο χώρος είναι κύριας χρήσης 

β) Όλοι οι χώροι πρέπει να έχουν τις κατά τη σχετική 
νομοθεσία προδιαγραφές επαρκούς φυσικού/τεχνικού 
φωτισμού και αερισμού 

γ) Απαιτείται η ύπαρξη κατάλληλου απορροφητικού 
συστήματος για την απαγωγή αερίων και οσμών που 
παράγονται κατά την παρασκευή φαγητών 

4. Θέρμανση - κλιματισμός: 

Σε περίπτωση απουσίας συστήματος κεντρικής θέρ¬ 
μανσης ή κλιματισμού, να εξασφαλίζεται εναλλακτικά 
άλλος τρόπος θέρμανσης και κλιματισμού των χώρων 
του Ξενώνα. 

5. Ασφάλεια υλικών, κατασκευών και εγκαταστάσεων: 

Απαιτείται η ύπαρξη βεβαίωσης καταλληλότητας 

ηλεκτρολογικού, μηχανολογικού εξοπλισμού και εγκα¬ 
ταστάσεων από τον κατά περίπτωση αρμόδιο εγκα- 
ταστάτη μηχανικό (αγωγοί μεταφοράς οσμών, αερίων, 
καπνών, κ.λπ.). 

6. Κανόνες Υγιεινής: 

Να πληρούνται οι υγειονομικές προδιαγραφές όπως 
αυτές προκύπτουν από τις ισχύουσες υγειονομικές δι¬ 
ατάξεις και ειδικότερα: 

• Να υπάρχει επαρκής παροχή νερού κατάλληλου 
για ανθρώπινη κατανάλωση σύμφωνα με την ισχύουσα 
νομοθεσία. 

• Είναι υποχρεωτική η σύνδεση με το αποχετευτικό 
δίκτυο. 

Τα υγρά απόβλητα πρέπει να απομακρύνονται με υγι¬ 
εινό και περιβαλλοντικά αποδεκτό τρόπο, σύμφωνα με 
την ισχύουσα εθνική και κοινοτική νομοθεσία και δεν 
πρέπει να αποτελούν πηγή μόλυνσης, άμεσα ή έμμεσα. 

• Να γίνεται συλλογή και αποκομιδή απορριμμάτων 
με τις μεθόδους και τα μέσα που προβλέπονται από 
την κείμενη νομοθεσία. 

• Να εφαρμόζεται πρόγραμμα καθαρισμού και απο¬ 
λύμανσης των χώρων. 

• Να εφαρμόζεται πρόγραμμα μυοκτονίας - εντομο- 
κτονίας. 

7. Χωροθέτηση 

Η εγκατάσταση των Ξενώνων γίνεται σε κτίρια που 
βρίσκονται σε περιοχές κατοικίας, κατά προτίμηση μέσα 
στη πόλη. 

Οι Ξενώνες βρίσκονται σε σημεία με ευκολία πρόσβα¬ 
σης στα Μέσα Μαζικής Μεταφοράς. 

8. Δομή εγκαταστάσεων 

Οι εγκαταστάσεις του Κοινωνικού Ξενώνα Βραχυχρό¬ 
νιας Φιλοξενίας αποτελούνται από τους εξής χώρους: 

• Καθιστικό και Τραπεζαρία: 

Οι χώροι αυτοί, αν είναι δυνατόν, να βρίσκονται σε 
συνέχεια και να έχουν δυνατότητα ενοποίησης, ώστε 
να μπορούν να χρησιμοποιηθούν και για μικρές εκδη¬ 
λώσεις, γιορτές κ,λπ. 

• Υπνοδωμάτια και χώροι υγιεινής: 

Τα υπνοδωμάτια να είναι κυρίως δίκλινα με περιορι¬ 
σμένο αριθμό μονόκλινων. Τα τρίκλινα υπνοδωμάτια να 
αποφεύγονται (εκτός από τις περιπτώσεις φιλοξενίας 
οικογενειών). Δεν θα πρέπει να γίνεται υπέρβαση του 
καθορισμού των κλινών, όπως αυτός ορίζεται στην πα¬ 
ρούσα διάταξη. 

Στο κάθε υπνοδωμάτιο να υπάρχει, εκτός από το 
κρεβάτι, ντουλάπα για τον προσωπικό ιματισμό και κο¬ 
μοδίνο. 

Σε κάθε Ξενώνα λαμβάνεται μέριμνα για τη διάθεση 
τουλάχιστον ενός υπνοδωματίου για έκτακτη βραχεία 
φιλοξενία ολίγων ημερών ή άλλου χώρου με δυνατότη¬ 
τα εισαγωγής κλινών για την αντιμετώπιση εκτάκτων 
καταστάσεων. 

Για κάθε 5 φιλοξενούμενους, απαιτείται τουλάχιστον 
ένας χώρος υγιεινής (\Ν Ο/Λουτρό). 

• Γ ραφεία: 

Απαιτείται η ύπαρξη χώρων γραφείων για το επι¬ 
στημονικό και διοικητικό προσωπικό. Ειδική μέριμνα 
λαμβάνεται για την διάθεση χώρου, όπου πραγματο¬ 
ποιούνται εξατομικευμένες συνεργασίες στο πλαίσιο 
της παροχής υπηρεσιών ψυχοκοινωνικής στήριξης και 
συμβουλευτικής. 

• Απαιτείται επιπλέον η ύπαρξη: 

Χώρων υγιεινής για το προσωπικό 

Χώρου πλυντηρίων 

Αποθηκευτικών χώρων 

ο Καθαρού ιματισμού ο οποίος θα διανέμεται ανά 
10/ημερο. 

ο Ακάθαρτου ιματισμού 

ο Ειδών και μέσων καθαρισμού 

ΣΤ) ΔΙΑΔΙΚΑΣΙΑ ΑΔΕΙΟΔΟΤΗΣΗΣ ΚΑΙ ΕΛΕΓΧΟΥ 

Η άδεια λειτουργίας των Κοινωνικών Ξενώνων Βρα¬ 
χυχρόνιας Φιλοξενίας εκδίδεται από τους κατά τόπο 
αρμόδιους Δήμους, κατόπιν γνωμοδότησης από κοινού 
των αρμόδιων Υπηρεσιών των Περιφερειακών Ενοτήτων 
(Δ/νσεις Δημόσιας Υγείας και Κοινωνικής Μέριμνας 


και Δ/νσεις Περιβαλλοντικής Υγιεινής και Υγειονομι¬ 
κών Ελέγχων) και κοινοποιείται στη Δ/νση Κοινωνικής 
Αντίληψης και Αλληλεγγύης του Υπουργείου Εργασί¬ 
ας, Κοινωνικής Ασφάλισης και Πρόνοιας. Οι ανωτέρω 
Υπηρεσίες πραγματοποιούν τακτικούς και έκτακτους 
ελέγχους για την τήρηση των προδιαγραφών λειτουρ¬ 
γίας και υποβάλλουν τα αποτελέσματά τους στη Δ/νση 
Κοινωνικής Αντίληψης και Αλληλεγγύης του Υπουργείου 
Εργασίας, Κοινωνικής Ασφάλισης και Πρόνοιας. 

Ολοι οι Φορείς, οι οποίοι λειτουργούν Κοινωνικούς 
Ξενώνες Βραχυχρόνιας Φιλοξενίας υποχρεούνται να 
υποβάλλουν στη Δ/νση Κοινωνικής Αντίληψης και Αλλη¬ 
λεγγύης του Υπουργείου Εργασίας, Κοινωνικής Ασφάλι¬ 
σης και Πρόνοιας ετήσιο απολογισμό λειτουργίας του 
Ξενώνα. 

Ζ) ΜΕΤΑΒΑΤΙΚΗ ΔΙΑΤΑΞΗ 

Θεσπίζεται προθεσμία ενός (1) έτους για την προσαρ¬ 
μογή των ήδη λειτουργούντων Κοινωνικών Ξενώνων 
Βραχυχρόνιας Φιλοξενίας στις διατάξεις της παρούσας 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2013 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. Δ28οικ.37400/3461 (2) 

Καθορισμός πλαισίου ελάχιστων προδιαγραφών 
λειτουργίας Ανοικτών Κέντρων Ημέρας Αστέγων. 

Ο ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 63/2005 (ΦΕΚ 98/2005 τ. Α') «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

2. Τις διατάξεις του Ν. 2646/98 (ΦΕΚ 236/1998 τ. Α') 
«Ανάπτυξη του Εθνικού Συστήματος Κοινωνικής Φρο¬ 
ντίδας και άλλες διατάξεις». 

3. Τη διάταξη του άρθρου 75 παρ. Ι.ε περ. 2 και 3 του 
Ν. 3463/2006 (ΦΕΚ 114/2006 τ. Α') «Κύρωση του Κώδικα 
Δήμων και Κοινοτήτων», όπως αυτός ισχύει τροποποι¬ 
ηθείς. 

4. Τη διάταξη του άρθρου 43 του Ν. 4025/2011 (ΦΕΚ 
228/τ. Α') «Ανασυγκρότηση Φορέων Κοινωνικής Αλλη¬ 
λεγγύης ,Κέντρα Αποκατάστασης, Αναδιάρθρωση Ε.Σ.Υ. 
και άλλες διατάξεις». 

5. Τις διατάξεις των άρθρων 9 και 29 του Ν. 4052/2012 
(ΦΕΚ 41/2012 τ. Α') «Νόμος αρμοδιότητας Υπουργείων 
Υγείας και Κοινωνικής Αλληλεγγύης και Εργασίας και 
Κοινωνικής Ασφάλισης για εφαρμογή του νόμου «Εγκρι¬ 
ση των Σχεδίων Χρηματοδοτικής Διευκόλυνσης μεταξύ 
του Ευρωπαϊκού Ταμείου Χρηματοπιστωτικής Σταθε¬ 
ρότητας (Ε.Τ.Χ.Σ.), της Ελληνικής Δημοκρατίας και της 
Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδας 
και άλλες επείγουσες διατάξεις για τη μείωση του δη¬ 
μοσίου χρέους και τη διάσωση της εθνικής οικονομίας» 
και άλλες διατάξεις». 

6. Τον Κανονισμό (ΕΚ) αριθ. 852/2004 του Ευρωπαϊκού 
Κοινοβουλίου και του Συμβουλίου της 29ης Απριλίου 

2004 για την υγιεινή των τροφίμων και τις τροποποι¬ 
ήσεις αυτού. 

7. Τον Α.Ν. 2520/1940 (Φ.Ε.Κ 273/40 τ. Α') «περί Υγει¬ 
ονομικών Διατάξεων» όπως συμπληρώθηκε και τροπο¬ 
ποιήθηκε μεταγενέστερα. 

8. Την υπ’ αρ. Γ1/9900(ΦΕΚ 1266 τ. Β73-12-74) Υ.Α. «Περί 
υποχρεωτικής κατασκευής αποχωρητηρίων». 

9. Την υπ’ αρ. ΔΥΓ2/Γ.Π/οικ.38295/07 (ΦΕΚ 630/07 
τ. Β') Κ.Υ.Α με την οποία τροποποιήθηκε η Κ.Υ.Α. Υ2/ 
ΟΙΚ.2600/2001 (ΦΕΚ 892/01/τ. Β') «Ποιότητα του νερού 
ανθρώπινης κατανάλωσης» σε συμμόρφωση προς την 
οδηγία 98/83/ΕΚ του Συμβουλίου της Ε.Ε. 

10. Την υπ’ αρ. ΔΙΑΔΠ /Φ.Α.3.1/21220/4-11-2011 Κ.Υ.Α. (ΦΕΚ 
2496/τ. Β') «Απλούστευση διαδικασίας έκδοσης άδειας 
ίδρυσης και λειτουργίας Καταστήματος Υγειονομικού 
Ενδιαφέροντος, Θεάτρου και Κινηματογράφου». 

11. Την υπ’ αρ. Γ.Υ 39 α/2-4-12 (ΦΕΚ 1002/τ. Β') Υ.Α. 
«Ρυθμίσεις που αφορούν τον περιορισμό λοιμωδών Νο¬ 
σημάτων». 

12. Την υπ’ αρ. Υ1γ/ΓΠ/οικ.96967(ΦΕΚ 2718 τ. Β'/2-10-2012) 
Υ.Α. «Υγειονομικοί όροι και προϋποθέσεις λειτουργίας 
επιχειρήσεων τροφίμων και ποτών και άλλες διατάξεις». 

13. Την υπ’ αρ. Υ1γ/Γ.Π/οικ.35797(ΦΕΚ 1199/τ. Β'/11-4-2012) 
Υ.Α. «Πιστοποιητικό υγείας εργαζομένων σε επιχειρήσεις 
υγειονομικού ενδιαφέροντος. 

14. Το Π.Δ. 119/2013 (ΦΕΚ 153/2013 τ. Α') «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

15. Την υπ’ αρ. 22365/97/05-07-2013 (ΦΕΚ 1667/2013 τ. Β') 
απόφαση «Καθορισμός αρμοδιοτήτων Υφυπουργού Ερ¬ 
γασίας, Κοινωνικής Ασφάλισης και Πρόνοιας Βασιλείου 
Κεγκέρογλου». 

16. Το υπ’ αρ. 100466/2012 έγγραφο της Γ.Γ. Δημόσιας 
Υγείας «Θέσπιση Υγειονομικών όρων λειτουργίας για 
την έκδοση Κ.Υ.Α. λειτουργίας Κοινωνικών Ξενώνων και 
Ανοικτών Κέντρων Ημέρας Αστέγων». 

17. Την ανάγκη λειτουργίας Ανοικτών Κέντρων Ημέ¬ 
ρας Αστέγων με σκοπό την παροχή υπηρεσιών άμεσης 
παρέμβασης για την αντιμετώπιση βασικών αναγκών 
αστέγων. Ειδικότερα, την παροχή υπηρεσιών ψυχοκοι- 
νωνικής στήριξης, πρωτοβάθμιας υγειονομικής φροντί¬ 
δας, εξασφάλισης δυνατότητας ατομικής φροντίδας και 
υγιεινής, καθώς και διασύνδεσης με αρμόδιους φορείς 
παροχής υπηρεσιών στέγασης, σίτισης, ψυχολογικής 
υποστήριξης, υγείας, πρόνοιας και κοινωνικής επανέ¬ 
νταξης. 

18. Την ανάγκη θέσπισης πλαισίου προδιαγραφών λει¬ 
τουργίας των ανωτέρω δομών, αποφασίζουμε: 

Τον καθορισμό πλαισίου ελάχιστων προδιαγραφών 
για τη λειτουργία Ανοικτών Κέντρων Ημέρας Αστέγων 
σύμφωνα με τα ακόλουθα: 

Α) ΟΜΑΔΑ ΣΤΟΧΟΣ 

Τα Ανοικτά Κέντρα Ημέρας Αστέγων (εφεξής ΑΚΗΑ) 
απευθύνονται σε άτομα, τα οποία στερούνται στέγης 
και διαβιούν σε δημόσιους ή εξωτερικούς χώρους ή 
διανυκτερεύουν σε ξενώνες ύπνου ή διαμένουν σε ακα¬ 
τάλληλους και επισφαλείς χώρους. 

Β) ΟΡΓΑΝΩΣΗ, ΛΕΙΤΟΥΡΓΙΑ ΚΑΙ ΔΟΜΗ ΑΝΟΙΚΤΟΥ ΚΕ¬ 
ΝΤΡΟΥ ΗΜΕΡΑΣ ΑΣΤΕΓΩΝ 

1. Φορείς Υλοποίησης 

Φορείς υλοποίησης των ΑΚΗΑ μπορούν να είναι: 

• Δήμοι, Δημοτικά ΝΠΔΔ ή Κοινωφελείς Επιχειρήσεις 
των Δήμων 


• ΝΠΔΔ παροχής υπηρεσιών κοινωνικής φροντίδας 
ή ΝΠΙΔ μη κερδοσκοπικού χαρακτήρα πιστοποιημένα 
σύμφωνα με τις διατάξεις του άρθρου 5 του Ν.2646/98 

2. Δυναμικότητα 

Η συνολική δυναμικότητα του ΑΚΗΑ θα καλύπτει τις 
ανάγκες έως πενήντα (50) ατόμων ημερησίως, ανάλογα 
με τις ώρες λειτουργίας. 

3. Λειτουργία 

3.α. Ωράριο λειτουργίας 

Τα ΑΚΗΑ λειτουργούν από τρεις μέχρι επτά ημέρες 
την εβδομάδα με ωράριο ημερήσιας λειτουργίας, το 
οποίο κυμαίνεται από τις 7.30 το πρωί μέχρι τις 9.00 το 
βράδυ. Σε εξαιρετικές περιπτώσεις και εφόσον κρίνεται 
αναγκαίο (π.χ λόγω κακών καιρικών συνθηκών) μπορεί 
να παραταθεί το ωράριο λειτουργίας με την άδεια της 
οικείας δημοτικής αρχής. 

3.β. Παρεχόμενες υπηρεσίες 

Οι χρήστες των υπηρεσιών του ΑΚΗΑ έχουν τη δυ¬ 
νατότητα: 

• να ξεκουραστούν σε ασφαλές και ζεστό μέρος 

• να τους παρασχεθεί ένα ρόφημα 

• να ασχοληθούν με την ατομική τους υγιεινή 

• να λάβουν ατομικό κυτίο με είδη ατομικής υγιεινής. 

• να λάβουν ρουχισμό και να πλύνουν τα ρούχα τους 

• να ζητήσουν τη φύλαξη προσωπικών τους αντικει¬ 
μένων (έγγραφα, ρούχα κ.λπ.) σε ασφαλή χώρο 

• να λάβουν στοιχειώδη υγειονομική φροντίδα 

• να λάβουν στοιχειώδη φαρμακευτική αγωγή, εάν 
κριθεί αναγκαίο 

• να μετέχουν σε ατομικές συναντήσεις με εξειδικευ- 
μένα στελέχη του Κέντρου για τη διερεύνηση των ανα¬ 
γκών τους και τον από κοινού σχεδίασμά προκειμένου 
να αντιμετωπίσουν τα προβλήματά τους 

3.γ. Διοικητική οργάνωση 

• Συντάσσεται Εσωτερικός Κανονισμός Λειτουργίας, 
ο οποίος περιλαμβάνει όλα τα λεπτομερειακά θέματα 
αναφορικά με την οργάνωση λειτουργίας του ΑΚΗΑ, 
ιδίως δε τα σχετικά με: 

ο τα δικαιώματα και τις υποχρεώσεις των χρηστών 
των υπηρεσιών του ΑΚΗΑ 

ο τη μεθοδολογία οργάνωσης της παροχής των υπη¬ 
ρεσιών με έμφαση στο σεβασμό των δικαιωμάτων και 
των ιδιαίτερων αναγκών κάθε επωφελούμενου 
ο τα καθήκοντα του απασχολούμενου προσωπικού 
ο τις διαδικασίες τήρησης αρχείου και ατομικών φα¬ 
κέλων με τη σύμφωνη γνώμη των επωφελούμενων και 
σε συμμόρφωση με τα προβλεπόμενα στο Ν. 2472/97 
ο τις διαδικασίες διοικητικής και οικονομικής οργά¬ 
νωσης του ΑΚΗΑ 

ο τη διασύνδεση του ΑΚΗΑ με φορείς παροχής υπη¬ 
ρεσιών στέγασης, σίτισης, ψυχολογικής υποστήριξης, 
υγείας, πρόνοιας και κοινωνικής επανένταξης 
ο την προσέλκυση εθελοντών και φοιτητών σε πρακτι¬ 
κή άσκηση, καθώς και για τη σύνδεση με την κοινότητα 
ο την αξιοποίηση των παρεχόμενων πόρων για τη 
λειτουργία του ΑΚΗΑ, συμπεριλαμβανομένης της προ¬ 
σέλκυσης πόρων από δωρεές 

• Εκπονείται σε συνεργασία και με τη σύμφωνη γνώμη 
του επωφελούμενου ατομικό σχέδιο κοινωνικής επανέ¬ 
νταξης στο οποίο περιγράφονται οι διαδικασίες διασύν¬ 
δεσης με συγκεκριμένους φορείς παροχής υπηρεσιών 
στέγασης, σίτισης, ψυχολογικής υποστήριξης, υγείας, 
πρόνοιας και κοινωνικής επανένταξης, με στόχο την 



3750 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ολοκληρωμένη αντιμετώπιση των προβλημάτων του. Η 
αδυναμία ή άρνηση συνεργασίας του επωφελούμενου 
για την υλοποίηση του σχεδίου δεν μπορεί να αποτελέ- 
σει λόγο αποκλεισμού από την παροχή των υπηρεσιών 
του ΑΚΗΑ. 

3.δ. Ομάδα παρέμβασης στο δρόμο 

Αναπόσπαστο τμήμα της αποτελεσματικής λειτουρ¬ 
γία του ΑΚΗΑ αποτελεί η παρέμβαση στο δρόμο, όπου 
στελέχη και εθελοντές του Κέντρου επισκέπτονται δια¬ 
φορετικά σημεία της ευρύτερης γεωγραφικής περιοχής 
στην οποία βρίσκεται το Κέντρο και: 

• καταγράφουν τα σημεία και τις περιοχές συγκέ¬ 
ντρωσης των αστέγων 

• ενημερώνουν τόσο τους εν δυνάμει χρήστες των 
υπηρεσιών του Κέντρου καθώς και τους κάτοικους ή 
επαγγελματίες της περιοχής για τη λειτουργία και τη 
δυνατότητα παροχής υπηρεσιών από το ΑΚΗΑ 

• παρέχουν επιτόπου υπηρεσίες υγειονομικής φρο¬ 
ντίδας εφόσον κρίνεται αναγκαίο 

• εντοπίζουν τα άτομα τα οποία χρήζουν άμεσης υπο¬ 
στήριξης και αναλαμβάνουν τη διασύνδεσή τους με τις 
υπηρεσίες του ΑΚΗΑ 

3.ε. Στελέχωση 

Το ΑΚΗΑ στελεχώνεται από τις παρακάτω ειδικότητες: 

Επιστημονικό Προσωπικό: 

• Κατ’ ελάχιστο ένας κοινωνικός λειτουργός 

• Ένας νοσηλευτής 

• Δύναται επίσης να στελεχώνεται με γιατρό μερικής 
απασχόλησης ή και ψυχολόγο μερικής απασχόλησης. 

Υποστηρικτικό προσωπικό: 

• Ένας υπάλληλος γενικών καθηκόντων 

• Υπηρεσία καθαριότητας 

Η παροχή υπηρεσιών στέγασης, σίτισης, ψυχολογικής 
υποστήριξης, υγείας, πρόνοιας και κοινωνικής επανέντα¬ 
ξης γίνεται μέσω διασύνδεσης με αρμόδιες Υπηρεσίες, 
καθώς και με τη συνδρομή εθελοντών. 

Γ) ΚΤΙΡΙΑΚΕΣ ΠΡΟΔΙΑΓΡΑΦΕΣ 

1. Νομιμότητα κτιρίου: 

α) Να εφαρμόζονται οι διατάξεις του Νέου Οικοδομι¬ 
κού Κανονισμού (Ν. 4067/12 ΦΕΚ 79/τ. Α') 

β) Να υπάρχει προσβασιμότητα και εξυπηρέτηση ατό¬ 
μων με αναπηρία ή εμποδιζόμενων ατόμων σύμφωνα με 
το άρθρο 26 του (Ν. 4067/12 ΦΕΚ 79/τ. Α'). 

2. Πυρασφάλεια: 

Να εφαρμόζονται τα προβλεπόμενα στον ισχύοντα 
«Κανονισμό Πυροπροστασίας Κτιρίων». 

3. Χώροι κύριας χρήσης, φυσικός φωτισμός και αε¬ 
ρισμός: 

α) Απαιτείται η ύπαρξη αντιγράφου οικοδομικής 
άδειας και σχεδιαγραμμάτων του οικήματος εις τρι- 
πλούν, υπογεγραμμένα από Μηχανικό, από τα οποία να 
προκύπτει ότι ο χώρος είναι κύριας χρήσης 

β) Όλοι οι χώροι πρέπει να έχουν τις κατά τη σχετική 
νομοθεσία προδιαγραφές επαρκούς φυσικού/τεχνικού 
φωτισμού και αερισμού 

γ) Απαιτείται η ύπαρξη κατάλληλου απορροφητικού 
συστήματος για την απαγωγή αερίων & οσμών που 
παράγονται κατά την παρασκευή φαγητών 

4. Θέρμανση - κλιματισμός: 

Σε περίπτωση απουσίας συστήματος κεντρικής θέρ¬ 
μανσης και κλιματισμού, να εξασφαλίζεται εναλλακτικά 
άλλος τρόπος θέρμανσης ή κλιματισμού των χώρων 
του Κέντρου. 


5. Ασφάλεια υλικών, κατασκευών και εγκαταστάσεων: 

Απαιτείται η ύπαρξη βεβαίωσης καταλληλότητας 

ηλεκτρολογικού, μηχανολογικού εξοπλισμού και εγκα¬ 
ταστάσεων από τον κατά περίπτωση αρμόδιο εγκα- 
ταστάτη μηχανικό (αγωγοί μεταφοράς οσμών, αερίων, 
καπνών, κ.λπ.). 

6. Κανόνες Υγιεινής: 

Να πληρούνται οι υγειονομικές προδιαγραφές όπως 
αυτές προκύπτουν από τις ισχύουσες υγειονομικές δι¬ 
ατάξεις και ειδικότερα: 

• Να υπάρχει επαρκής παροχή νερού κατάλληλου 
για ανθρώπινη κατανάλωση σύμφωνα με την ισχύουσα 
νομοθεσία. 

• Είναι υποχρεωτική η σύνδεση με το αποχετευτικό 
δίκτυο. 

Τα υγρά απόβλητα πρέπει να απομακρύνονται με υγι¬ 
εινό και περιβαλλοντικά αποδεκτό τρόπο, σύμφωνα με 
την ισχύουσα εθνική και κοινοτική νομοθεσία και να μην 
αποτελούν πηγή μόλυνσης, άμεσα ή έμμεσα. 

• Να γίνεται συλλογή και αποκομιδή απορριμμάτων 
με τις μεθόδους και τα μέσα που προβλέπονται από 
την κείμενη νομοθεσία. 

• Να εφαρμόζεται πρόγραμμα καθαρισμού και απο¬ 
λύμανσης των χώρων. 

• Να εφαρμόζεται πρόγραμμα μυοκτονίας - εντομο- 
κτονίας. 

7. Χωροθέτηση: 

Η εγκατάσταση των ΑΚΗΑ γίνεται σε κτίρια που βρί¬ 
σκονται σε περιοχές κατοικίας, κατά προτίμηση μέσα 
στη πόλη. 

Τα ΑΚΗΑ βρίσκονται σε σημεία με ευκολία πρόσβασης 
στα Μέσα Μαζικής Μεταφοράς. 

8. Δομή εγκαταστάσεων: 

Οι εγκαταστάσεις του ΑΚΗΑ αποτελούνται από τους 
εξής χώρους: 

• χώρος υποδοχής και καθιστικό 

• γραφεία και χώροι υγιεινής για το προσωπικό 

• δωμάτιο για διεξαγωγή ατομικών συναντήσεων συμ¬ 
βουλευτικής 

• χώρος παροχής υπηρεσιών υγειονομικής φροντίδας 

• χώροι υγιεινής (\Λ/Θ/Λουτρό) για τους επωφελού¬ 
μενους 

• χώρος με πλυντήρια/ στεγνωτήρια 

• χώροι αποθήκευσης 

ο χώρος αποθήκευσης ατομικών κυτίων με είδη προ¬ 
σωπικής υγιεινής 

ο χώρος αποθήκευσης ειδών και μέσων καθαρισμού 

ο χώρος αποθήκευσης προσωπικών αντικειμένων των 
χρηστών των υπηρεσιών (ατομικά ντουλάπια αποθήκευ¬ 
σης τα οποία κλειδώνουν) 

Δ) ΔΙΑΔΙΚΑΣΙΑ ΑΔΕΙΟΔΟΤΗΣΗΣ ΚΑΙ ΕΛΕΓΧΟΥ 

Η άδεια λειτουργίας των Ανοικτών Κέντρων Ημέρας 
Αστέγων εκδίδεται από τους κατά τόπο αρμόδιους Δή¬ 
μους, κατόπιν γνωμοδότησης από κοινού των αρμόδι¬ 
ων Υπηρεσιών των Περιφερειακών Ενοτήτων (Δ/νσεις 
Δημόσιας Υγείας και Κοινωνικής Μέριμνας και Δ/νσεις 
Περιβαλλοντικής Υγιεινής και Υγειονομικών Ελέγχων) 
και κοινοποιείται στη Δ/νση Κοινωνικής Αντίληψης και 
Αλληλεγγύης του Υπουργείου Εργασίας, Κοινωνικής 
Ασφάλισης και Πρόνοιας. Οι ανωτέρω Υπηρεσίες πραγ¬ 
ματοποιούν τακτικούς και έκτακτους ελέγχους για την 
τήρηση των προδιαγραφών λειτουργίας και υποβάλλουν 
τα αποτελέσματά τους στη Δ/νση Κοινωνικής Αντίληψης 

και Αλληλεγγύης του Υπουργείου Εργασίας, Κοινωνικής 
Ασφάλισης και Πρόνοιας. 

Όλοι οι Φορείς, οι οποίοι λειτουργούν ΑΚΗΑ υποχρε- 
ούνται να υποβάλλουν στη Δ/νση Κοινωνικής Αντίληψης 
και Αλληλεγγύης του Υπουργείου Εργασίας, Κοινωνικής 
Ασφάλισης και Πρόνοιας ετήσιο απολογισμό λειτουρ¬ 
γίας του ΑΚΗΑ. 

Ε) ΜΕΤΑΒΑΤΙΚΗ ΔΙΑΤΑΞΗ 

Θεσπίζεται προθεσμία ενός (1) έτους για την προσαρ¬ 
μογή των ήδη λειτουργούντων Ανοικτών Κέντρων Ημέ¬ 
ρας Αστέγων στις διατάξεις της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2013 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. Υ20/14 (3) 

Αναστολή λειτουργίας του Παραρτήματος ΙΚΑ ΕΤΑΜ 
Σκιάθου και μεταφορά των αρμοδιοτήτων επί της 
ασφαλιστικής του περιοχής στο Περιφερειακό Υποκ/ 
μα ΙΚΑ-ΕΤΑΜ Βόλου. 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1. Τις διατάξεις της παρ. 3 του άρθρου 24 του Ν. 4075/ 
2012 (ΦΕΚ Α' 89/11.4.2012] «θέματα Κανονισμού Ασφά¬ 
λισης ΙΚΑ-ΕΤΑΜ, Ασφαλιστικών Φορέων, προσαρμογή 
της Νομοθεσίας στην Οδηγία 2010/18/ΕΕ και λοιπές 
διατάξεις». 

2. Τις διατάξεις του άρθρου 4 του Ν.Δ. 2698/1953 (ΦΕΚ 
315/τ. Β'/10.11.1953), «περί διοικήσεως του Ιδρύματος Κοι¬ 
νωνικών Ασφαλίσεων, μεταρρυθμίσεως της περί αυτού 
νομοθεσίας, ως και άλλων τινών διατάξεων», όπως αντι- 
κατεστάθη από το άρθρο 1, παρ. 1 του Ν.Δ. 3710/57 (ΦΕΚ 
100/τ. Α712.6.1957) και ισχύει. 

3. Τις διατάξεις του άρθρου 26 του Π.Δ. 266/1989 (ΦΕΚ 
127/τ. Α'/22.5.1989) «Οργανισμός του Ιδρύματος Κοινω¬ 
νικών Ασφαλίσεων» όπως τροποποιήθηκε και ισχύει. 

4. Την αριθμ. Συν.4/26.01.65 (ΦΕΚ 166/τ. Β710.03.1965) 
απόφαση του Δ.Σ. του ΙΚΑ με την οποία συστάθηκε το 
Παράρτημα ΙΚΑ Σκιάθου και με την οποία καθορίστηκε 
η ασφαλιστική του περιοχή. 

5. Την αριθμ. 199/Συν. 40/11.12.2013 απόφαση του Δ.Σ. 
του ΙΚΑ-ΕΤΑΜ. 

6. Την ανάγκη για καλύτερη και αποτελεσματικότερη 
λειτουργία των υπηρεσιακών μονάδων του ΙΚΑ ΕΤΑΜ. 

7. Το γεγονός ότι από την απόφαση αυτή δεν προκα- 
λείται επί πλέον δαπάνη σε βάρος του κρατικού προ¬ 
ϋπολογισμού ή του προϋπολογισμού του ΙΚΑ-ΕΤΑΜ, 
αποφασίζουμε: 

Αναστέλλουμε τη λειτουργία του Παραρτήματος ΙΚΑ- 
ΕΤΑΜ Σκιάθου από 31 Μαρτίου 2014. 

Οι αρμοδιότητες επί της ασφαλιστικής του περιοχής, 
για το χρονικό διάστημα αναστολής λειτουργίας του, 
μεταφέρονται στο Περιφερειακό Υποκατάστημα ΙΚΑ- 
ΕΤΑΜ Βόλου. 

Η διεκπεραίωση των υποθέσεων του Οικονομικού Το¬ 
μέα που ανακύπτουν μετά το χρόνο αναστολής του Πα¬ 
ραρτήματος ΙΚΑ-ΕΤΑΜ Σκιάθου ως συνέπειες ενεργειών 
που πραγματοποιήθηκαν κατά τη διάρκεια λειτουργίας 
του, καθώς και οι εκκρεμότητες που υπάρχουν κατά το 


χρόνο της αναστολής λειτουργίας του, θα διεκπεραιώ- 
νονται από το Περιφερειακό Υποκατάστημα ΙΚΑ-ΕΤΑΜ 
Βόλου με ευθύνη του Προϊσταμένου του. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 3 Φεβρουάριου 2014 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 

-♦- 

Αριθμ. Υ20/13 (4) 

Αναστολή λειτουργίας του Παραρτήματος ΙΚΑ ΕΤΑΜ Σκο¬ 
πέλου και μεταφορά των αρμοδιοτήτων επί της ασφα¬ 
λιστικής του περιοχής στο Περιφερειακό Υποκ/μα 
ΙΚΑ-ΕΤΑΜ Βόλου. 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1. Τις διατάξεις της παρ. 3 του άρθρου 24 του Ν. 4075/ 
2012 (ΦΕΚ Α' 89/11.4.2012) «θέματα Κανονισμού Ασφά¬ 
λισης ΙΚΑ-ΕΤΑΜ, Ασφαλιστικών Φορέων, προσαρμογή 
της Νομοθεσίας στην Οδηγία 2010/18/ΕΕ και λοιπές 
διατάξεις». 

2. Τ ις διατάξεις του άρθρου 4 του Ν.Δ. 2698/1953 (ΦΕΚ 
315/τ. Β'/10.11.1953), «περί διοικήσεως του Ιδρύματος Κοι¬ 
νωνικών Ασφαλίσεων, μεταρρυθμίσεως της περί αυτού 
νομοθεσίας, ως και άλλων τινών διατάξεων», όπως αντι- 
κατεστάθη από το άρθρο 1, παρ. 1 του Ν.Δ. 3710/57 (ΦΕΚ 
100/τ. Α'/12.6.1957) και ισχύει. 

3. Τις διατάξεις του άρθρου 26 του Π.Δ. 266/1989 (ΦΕΚ 
127/τ. Α'/22.5.1989) «Οργανισμός του Ιδρύματος Κοινω¬ 
νικών Ασφαλίσεων» όπως τροποποιήθηκε και ισχύει. 

4. Την αριθμ. Φ21/3686/16.12.1983 (ΦΕΚ 2/τ. Β705.01.1984) 
απόφαση του Δ.Σ. του ΙΚΑ με την οποία καθορίστηκε 
αρχικά η ασφαλιστική περιοχή του Παραρτήματος ΙΚΑ- 
ΕΤΑΜ Σκοπέλου και άρχισε να λειτουργεί από 29.01.1986. 

5. Την αριθμ. 384/Συν.36/01.10.1984 (ΦΕΚ 753/τ. Β'/ 
22.10.1984) απόφαση) του Δ.Σ. με την οποία καθορίστηκε 
η ασφαλιστική περιοχή του Παραρτήματος ΙΚΑ-ΕΤΑΜ 
Σκοπέλου. 

6. Την αριθμ. 199/Συν. 40/11.12.2013 απόφαση του Δ.Σ. 
του ΙΚΑ-ΕΤΑΜ. 

7. Την ανάγκη για καλύτερη και αποτελεσματικότερη 
λειτουργία των υπηρεσιακών μονάδων του ΙΚΑ ΕΤΑΜ. 

8. Το γεγονός ότι από την απόφαση αυτή δεν προκα- 
λείται επί πλέον δαπάνη σε βάρος του κρατικού προ¬ 
ϋπολογισμού ή του προϋπολογισμού του ΙΚΑ-ΕΤΑΜ, 
αποφασίζουμε: 

Αναστέλλουμε τη λειτουργία του Παραρτήματος ΙΚΑ- 
ΕΤΑΜ Σκοπέλου από 17 Απριλίου 2014. 

Οι αρμοδιότητες επί της ασφαλιστικής του περιοχής, 
για το χρονικό διάστημα αναστολής λειτουργίας του, 
μεταφέρονται στο Περιφερειακό Υποκατάστημα ΙΚΑ- 
ΕΤΑΜ Βόλου. 

Η διεκπεραίωση των υποθέσεων του Οικονομικού 
Τομέα που ανακύπτουν μετά το χρόνο αναστολής 
του Παραρτήματος ΙΚΑ-ΕΤΑΜ Σκοπέλου ως συνέπειες 
ενεργειών που πραγματοποιήθηκαν κατά τη διάρκεια 
λειτουργίας του, καθώς και οι εκκρεμότητες που υπάρ¬ 
χουν κατά το χρόνο της αναστολής λειτουργίας του, θα 
διεκπεραιώνονται από το Περιφερειακό Υποκατάστημα 
ΙΚΑ-ΕΤΑΜ Βόλου με ευθύνη του Προϊσταμένου του. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2014 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 

-♦- 

Αριθμ. Υ20/15 (5) 

Αναστολή λειτουργίας του Παραρτήματος ΙΚΑ ΕΤΑΜ 
Καρύστου και μεταφορά των αρμοδιοτήτων επί της 
ασφαλιστικής του περιοχής στο Τοπικό Υποκ/μα ΙΚΑ- 
ΕΤΑΜ Ραφήνας. 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1. Τις διατάξεις της παρ. 3 του άρθρου 24 του Ν. 4075/ 
2012 (ΦΕΚ Α' 89/11.4.2012) «Θέματα Κανονισμού Ασφά¬ 
λισης ΙΚΑ-ΕΤΑΜ, Ασφαλιστικών Φορέων, προσαρμογή 
της Νομοθεσίας στην Οδηγία 2010/18/ΕΕ και λοιπές 
διατάξεις». 

2. Τις διατάξεις του άρθρου 4 του Ν.Δ. 2698/1953 (ΦΕΚ 
315/τ. Β'/10.11.1953), «περί διοικήσεως του Ιδρύματος Κοι¬ 
νωνικών Ασφαλίσεων, μεταρρυθμίσεως της περί αυτού 
νομοθεσίας, ως και άλλων τινών διατάξεων», όπως αντι- 
κατεστάθη από το άρθρο 1, παρ. 1 του Ν.Δ. 3710/57 (ΦΕΚ 
100/τ. Α712.6.1957) και ισχύει. 

3. Τ ις διατάξεις του άρθρου 26 του Π.Δ. 266/1989 (ΦΕΚ 
127/τ. Α722.5.1989) «Οργανισμός του Ιδρύματος Κοινω¬ 
νικών Ασφαλίσεων» όπως τροποποιήθηκε και ισχύει. 

4. Την αριθμ. Συν.37/15.10.63 (εγκ. ΙΚΑ 235/63) απόφαση 
του Δ.Σ. του ΙΚΑ με την οποία συστάθηκε το Παράρτημα 
ΙΚΑ Καρύστου, το οποίο αρχικά υπαγόταν στο Τοπικό 
Υποκατάστημα Αλιβερίου. Την αριθμ. 250/Συν.32/15.6.81 
(ΦΕΚ 419/τ. Β715.6.81) απόφαση του Δ.Σ. του ΙΚΑ με την 
οποία ορίστηκε η υπαγωγή του στο Τοπικό Υποκατά¬ 
στημα Ραφήνας. 


5. Την αριθμ. Συν. 37/15.10.63 (ΦΕΚ 526/τ. Β721.11.63) 
απόφαση του Δ.Σ. του ΙΚΑ με την οποία καθορίστηκε 
αρχικά η ασφαλιστική περιοχή του Παραρτήματος ΙΚΑ- 
ΕΤΑΜ Καρύστου. Την αριθμ. 652/Συν.34/21.12.1971 (ΦΕΚ 
72/τ. Β724/01/1972) απόφαση του Δ.Σ. με την οποία 
αποσπάται η ασφαλιστική περιοχή της Ανδρου από το 
παράρτημα ΙΚΑ Καρύστου και προσαρτάται στο Τοπικό 
Υποκατάστημα ΙΚΑ-ΕΤΑΜ Ραφήνας. 

6. Την αριθμ. 213/Συν.41/19.12.2013 απόφαση του Δ.Σ. 
του ΙΚΑ-ΕΤΑΜ. 

7. Την ανάγκη για καλύτερη και αποτελεσματικότερη 
λειτουργία των υπηρεσιακών μονάδων του ΙΚΑ ΕΤΑΜ. 

8. Το γεγονός ότι από την απόφαση αυτή δεν προκα- 
λείται επί πλέον δαπάνη σε βάρος του κρατικού προ¬ 
ϋπολογισμού ή του προϋπολογισμού του ΙΚΑ-ΕΤΑΜ, 
αποφασίζουμε: 

Αναστέλλουμε τη λειτουργία του Παραρτήματος ΙΚΑ- 
ΕΤΑΜ Καρύστου από 14 Απριλίου 2014. 

Οι αρμοδιότητες επί της ασφαλιστικής του περιοχής, 
για το χρονικό διάστημα αναστολής λειτουργίας του, 
μεταφέρονται στο Τοπικό Υποκατάστημα ΙΚΑ-ΕΤΑΜ 
Ραφήνας. 

Η διεκπεραίωση των υποθέσεων του Οικονομικού 
Τομέα που ανακύπτουν μετά το χρόνο αναστολής του 
Παραρτήματος ΙΚΑ-ΕΤΑΜ Καρύστου ως συνέπειες ενερ¬ 
γειών που πραγματοποιήθηκαν κατά τη διάρκεια λει¬ 
τουργίας του, καθώς και οι εκκρεμότητες που υπάρχουν 
κατά το χρόνο της αναστολής λειτουργίας του, θα διεκ- 
περαιώνονται από το Τοπικό Υποκατάστημα ΙΚΑ-ΕΤΑΜ 
Ραφήνας με ευθύνη του Προϊσταμένου του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2014 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 

